Diari Oficial de la Generalitat Valenciana


Sumari del DOGV 3366, del 05-11-1998 (1998/902603)

ORDRE de 6 d'octubre de 1998, de la Conselleria d'Agricultura, Pesca i Alimentació, per la qual es reconeix amb caràcter provisional la denominació específica amb indicació geogràfica protegida Cítrics Valencians.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/10/06/(1)/dof/vci/html**

### Dades del document

Número de DOGV
:   3366

Data del DOGV
:   05-11-1998

Secció del DOGV
:   I. DISPOSICIONS GENERALS

Número del document
:   1998/902603


Data del document
:   06-10-1998

Organisme emissor


Tipus de document
:   Ordre

Descriptors 

:   * agres
    * legislació
    * qualitat del producte

ORDRE de 6 d'octubre de 1998, de la Conselleria d'Agricultura, Pesca i Alimentació, per la qual es reconeix amb caràcter provisional la denominació específica amb indicació geogràfica protegida Cítrics Valencians. [1998/Q8641]  
El cultiu de cítrics a les planes del litoral de la Comunitat Valenciana posseeix una tradició arrelada. Per grups, tant les taronges com les mandarines i les llimes s'han implantat en aquelles zones on la climatologia i el tipus de sòl han permés obtenir la millor fruita, gràcies a l'adaptació d'una gamma de varietats important a l'ampli rang de latituds que recorre aquesta comunitat.  
L'estima manifestada pels consumidors, tant nacionals com d'altres països, pels cítrics obtinguts en aquesta geografia, és la millor manifestació dels trets diferencials que conflueixen en uns cítrics produïts amb cura, per mitjà de tècniques tradicionals adaptades als nous temps i sempre respectuoses amb el medi ambient.  
La Conselleria d'Agricultura, Pesca i Alimentació és conscient de l'interés que, per al col·lectiu de productors i manipuladors, i per al conjunt dels consumidors, posseeix l'ordenació del mercat dels productes de qualitat i la seua protecció.  
Atés que hi és d'aplicació el Reglament (CEE) número 2.081, del Consell, de 14 de juliol de 1992, referent a la protecció de les indicacions geogràfiques i de les denominacions d'origen dels productes agrícoles i alimentaris, pel qual s'estableixen les prescripcions tècniques i administratives necessàries per a la ratificació d'aquestes figures de qualitat a la Unió Europea, i segons el que es disposa en l'article 84 de la Llei 25/1970, de 2 de desembre, de l'Estatut de la Vinya, del Vi i dels Alcohols, i en virtut de les facultats que tinc atribuïdes,  
ordene  
Article 1  
Es reconeix, amb caràcter provisional, a l'efecte de procedir-ne a la reglamentació, la denominació específica amb indicació geogràfica protegida Cítrics Valencians.  
Article 2  
La denominació protegida es referirà a les varietats de cítrics previstes en l'annex II, cultivades als termes municipals dels municipis detallats en l'annex I.  
Article 3  
L'Institut de Qualitat Agroalimentària de la Comunitat Valenciana designarà un consell regulador, amb caràcter provisional, encarregat de formular el projecte de reglament específic de la denominació.  
Disposició final  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 6 d'octubre de 1998  
La consellera d'Agricultura, Pesca i Alimentació,  
MARIA ANGELS RAMON-LLIN I MARTINEZ  
ANNEX II  
Varietats de cítrics autoritzats  
Grup Varietat  
Satsuma Clausellina   
 Okitsu   
 Owari   
Clementines Arrufatina   
 Clementard   
 Clementina fina   
 Clementina nules   
 Esbal   
 Hernandina   
 Marisol   
 Orogran   
 Oronules   
 Oroval   
 Tomatera   
Híbrides Ellendale   
 Fortuna   
 Kara   
 Nova   
 Ortanique   
Navel Lane late   
 Navel late   
 Navelina   
 Newhall   
 Washington navel   
Blanques Sal·lustiana   
 València late   
Llimes Fina   
 Verna


Còpia Permalink ELI